Suvestinė redakcija nuo 2023-01-04 iki 2024-12-05

Nutarimas paskelbtas: Žin. 1998, Nr. 84-2353, i. k. 0981100NUTA00001138

Nauja redakcija nuo 2019-07-16:

Nr. 702, 2019-07-10, paskelbta TAR 2019-07-15, i. k. 2019-11609

LIETUVOS RESPUBLIKOS VYRIAUSYBĖ

NUTARIMAS

DĖL LIETUVOS RESPUBLIKOS APLINKOS MINISTERIJOS NUOSTATŲ PATVIRTINIMO

1998 m. rugsėjo 22 d. Nr. 1138

Vilnius

Vadovaudamasi Lietuvos Respublikos Vyriausybės įstatymo 29 straipsnio 8 dalimi, Lietuvos Respublikos Vyriausybė nutaria:

Patvirtinti Lietuvos Respublikos aplinkos ministerijos nuostatus (pridedama).

MINISTRAS PIRMININKAS	GEDIMINAS VAGNORIUS

APLINKOS MINISTRAS	ALGIS ČAPLIKAS

Patvirtinta

Lietuvos Respublikos Vyriausybės

1998 m. rugsėjo 22 d. nutarimu Nr. 1138

(Lietuvos Respublikos Vyriausybės

2022 m. spalio 26 d. nutarimo Nr. 1083

redakcija)

LIETUVOS RESPUBLIKOS APLINKOS MINISTERIJOS NUOSTATAI

I SKYRIUS

BENDROSIOS NUOSTATOS

1. Lietuvos Respublikos aplinkos ministerija yra Lietuvos Respublikos valstybės įstaiga.

2. Aplinkos ministerija yra biudžetinė įstaiga, kurios juridinio asmens kodas Juridinių asmenų registre – 188602370, turinti sąskaitą banke ir antspaudą su Lietuvos valstybės herbu ir savo pavadinimu. Ministerijos buveinės adresas – A. Jakšto g. 4, Vilnius.

3. Aplinkos ministerija finansuojama iš Lietuvos Respublikos valstybės biudžeto asignavimų ir kitų valstybės pinigų fondų lėšų.

4. Aplinkos ministerijos savininkė yra valstybė. Aplinkos ministerijos savininko teises ir pareigas įgyvendina Lietuvos Respublikos Vyriausybė, kuri atlieka Lietuvos Respublikos biudžetinių įstaigų įstatyme ir kituose įstatymuose nustatytas savininko teises ir pareigas įgyvendinančios institucijos funkcijas.

5. Aplinkos ministerijos vieši pranešimai skelbiami Aplinkos ministerijos interneto svetainėje (am.lrv.lt), socialinio bendravimo svetainėse „Facebook“, „Instagram“, „LinkedIn“, „YouTube“, prireikus ir kitose visuomenės informavimo priemonėse.

6. Aplinkos ministerijos nuostatai (toliau – Nuostatai) keičiami Vyriausybės nutarimu Lietuvos Respublikos Vyriausybės darbo reglamento, patvirtinto Lietuvos Respublikos Vyriausybės 1994 m. rugpjūčio 11 d. nutarimu Nr. 728 „Dėl Lietuvos Respublikos Vyriausybės darbo reglamento patvirtinimo“, nustatyta tvarka.

II SKYRIUS

APLINKOS MINISTERIJOS VEIKLOS TIKSLAI IR FUNKCIJOS

7. Aplinkos ministerijos veiklos tikslai:

7.1. formuoti valstybės politiką aplinkos apsaugos ir taršos prevencijos srityje, įskaitant kraštovaizdį ir biologinę įvairovę, genetiškai modifikuotus organizmus, vandenį ir nuotekas, atliekas (išskyrus radioaktyviąsias, sveikatos priežiūros įstaigose susidariusias žmonių sveikatos priežiūros ir su ja susijusių mokslinių tyrimų, gyvūnų sveikatos priežiūros ir su ja susijusių mokslinių tyrimų, medžiagų, skirtų naudoti kaip pašarinės žaliavos, šalutinių gyvūninių produktų ir jų gaminių, nurodytų Lietuvos Respublikos atliekų tvarkymo įstatymo 1 straipsnio 3 dalies 2 punkte, atliekas, nepaskerstų gyvūnų gaišenas), chemines medžiagas ir cheminius miškinius, aplinkos orą, poveikio aplinkai vertinimą, strateginį pasekmių aplinkai vertinimą, klimato kaitą, aplinkos monitoringą (išskyrus radiologinį), aplinkos apsaugos valstybinės kontrolę, organizuoti koordinuoti ir kontroliuoti šios politikos įgyvendinimą;

7.2. formuoti valstybės politiką gamtos išteklių: žemės gelmių, miškų, augalijos ir gyvūnijos (išskyrus žuvų išteklius jūrų vandenyse), srityje, organizuoti, koordinuoti ir kontroliuoti šios politikos įgyvendinimą;

7.3. formuoti valstybės politiką teritorijų planavimo ir priežiūros, teritorinės sanglaudos, urbanistikos ir architektūros, statybos ir jos priežiūros, gyvenamųjų pastatų valdymo, priežiūros ir atnaujinimo (modernizavimo) srityse, organizuoti, koordinuoti ir kontroliuoti šios politikos įgyvendinimą;

7.4. formuoti valstybės politiką hidrometeorologijos srityje, organizuoti, koordinuoti ir kontroliuoti šios politikos įgyvendinimą;

7.5. formuoti valstybės politiką žemės tvarkymo: žemės reformos, žemėtvarkos, nekilnojamojo turto kadastro, žemės naudojimo valstybinės kontrolės srityse, organizuoti, koordinuoti ir kontroliuoti šios politikos įgyvendinimą;

7.6. formuoti valstybės politiką geodezijos, kartografijos, erdvinių duomenų rinkinių tvarkymo, Lietuvos erdvinės informacijos infrastruktūros plėtojimo srityse, organizuoti, koordinuoti ir kontroliuoti šios politikos įgyvendinimą.

8. Aplinkos ministerija aplinkos ministrui (toliau–ministras) pavestose valdymo srityse atlieka šias funkcijas:

8.1. rengia Lietuvos Respublikos Seimo priimamų teisės aktų, Vyriausybės nutarimų, sprendimų, rezoliucijų, ministro įsakymų ir kitų teisės aktų projektus ir koordinuoja (organizuoja) jų įgyvendinimą;

8.2. perkelia į nacionalinę teisę ir įgyvendina Europos Sąjungos teisę (acquis communautaire), vykdo kitus Lietuvos narystės Europos Sąjungoje įsipareigojimus ir Europos Sąjungos teisės aktų nustatyta tvarka informuoja apie tai Europos Sąjungos institucijas;

8.3. vadovaudamasis Lietuvos Respublikos strateginio valdymo įstatymo 9 straipsniu, rengia ministro tvirtinamus veiklos lygmens planavimo dokumentus: strateginius veiklos planus, veiksmų planus, metinius veiklos planus;

8.4. vertina gautus derinti teisės aktų projektus ir teikia dėl jų savo išvadas.

9. Aplinkos ministerija, siekdama Nuostatų 7.1 papunktyje nurodyto veiklos tikslo:

9.1. koordinuoja darnaus vystymosi principų įgyvendinimą Lietuvos Respublikoje;

9.2. reglamentuoja veiklą saugomose teritorijose, formuoja saugomų teritorijų sistemą;

9.3. atlieka Lietuvos Respublikos saugomų teritorijų įstatymo 27 straipsnio 3 dalyje nustatytas funkcijas;

9.4. atlieka Lietuvos Respublikos specialiųjų žemės naudojimo sąlygų įstatymo 5 straipsnio 1 dalyje nustatytas funkcijas;

9.5. atlieka Lietuvos Respublikos planuojamos ūkinės veiklos poveikio aplinkai vertinimo įstatymo 5 straipsnio 1 dalies 6 punkte nustatytas funkcijas;

9.6. įgyvendina 1991 m. Konvencijos dėl poveikio aplinkai vertinimo tarpvalstybiniame kontekste nuostatas;

9.7. nagrinėja planų ir programų strateginio pasekmių aplinkai vertinimo dokumentus, teikia išvadas ar pasiūlymus šiuo klausimu, priima sprendimus;

9.8. atlieka Lietuvos Respublikos klimato kaitos valdymo įstatymo 4 straipsnio 1 punkte, 10 straipsnio 4 dalies 1 ir 3 punktuose, 11 straipsnio 3 ir 4 dalyse nustatytas funkcijas;

9.9. atlieka Lietuvos Respublikos atliekų tvarkymo įstatymo 20 straipsnyje nustatytas funkcijas;

9.10. dalyvauja vykdant cheminių medžiagų ir cheminių mišinių valdymą, koordinuoja cheminių medžiagų ir cheminių mišinių tvarkymo reikalavimų įgyvendinimą ir priežiūrą;

9.11. atlieka Lietuvos Respublikos aplinkos oro apsaugos įstatymo 4 straipsnyje ir 5 straipsnio 3 dalies 3 ir 4 punktuose nustatytas funkcijas;

9.12. atlieka Lietuvos Respublikos atsinaujinančių išteklių energetikos įstatymo 7 straipsnyje nustatytas funkcijas;

9.13. atlieka Lietuvos Respublikos alternatyviųjų degalų įstatymo 7 straipsnyje nustatytas funkcijas;

9.14. atlieka Lietuvos Respublikos aplinkos monitoringo įstatymo 7 straipsnio 2, 3 ir 5 dalyse, 10 straipsnio 1 dalyje ir 12 straipsnio 1 dalyje nustatytas funkcijas;

9.15. atlieka Lietuvos Respublikos genetiškai modifikuotų organizmų įstatymo 3 ir 4 straipsniuose nustatytas funkcijas;

9.16. organizuoja valstybinę genetiškai modifikuotų organizmų išleidimo į aplinką stebėseną (monitoringą);

9.17. teikia informaciją Biosaugos informacijos centrui pagal Biologinės įvairovės konvencijos Kartachenos biosaugos protokolo 20 straipsnį;

9.18. atlieka Lietuvos Respublikos aplinkos apsaugos įstatymo 6 straipsnio 5 dalyje nustatytas funkcijas;

9.19. atlieka Lietuvos Respublikos geriamojo vandens tiekimo ir nuotekų tvarkymo įstatymo 6 straipsnyje nustatytas funkcijas;

9.20. teikia siūlymus dėl Valstybės investicijų programos aplinkos ir kraštovaizdžio apsaugos, gamtos išteklių naudojimo, atkūrimo, gausinimo ir apsaugos, teritorijų planavimo, urbanistikos ir su tuo susijusiose kitose srityse;

9.21. atlieka Lietuvos Respublikos planuojamos ūkinės veiklos poveikio aplinkai vertinimo įstatymo 5 straipsnio 1 dalies 6 punkte numatytas funkcijas;

9.22. atlieka Lietuvos Respublikos aplinkos apsaugos valstybinės kontrolės įstatymo 5, 7, 8 straipsniuose, 12 straipsnio 5 dalyje nustatytas funkcijas;

9.23. atlieka Lietuvos Respublikos jūros aplinkos apsaugos įstatymo 4 straipsnio 2 dalyje, 13 straipsnio 1 dalyje, 28 straipsnyje, 30 straipsnio 1 dalyje nustatytas funkcijas.

10. Aplinkos ministerija, siekdama Nuostatų 7.2 papunktyje nurodyto veiklos tikslo:

10.1. atlieka Lietuvos Respublikos žemės gelmių įstatymo 4 straipsnio 2 dalyje nustatytas funkcijas;

10.2. atlieka Lietuvos Respublikos augalų nacionalinių genetinių išteklių įstatymo 4 straipsnio 1 dalyje nustatytas funkcijas;

10.3. atlieka Lietuvos Respublikos želdynų įstatymo 4 straipsnio 1 ir 7 dalyse nustatytas funkcijas;

10.4. atlieka Lietuvos Respublikos vandens įstatymo 21 straipsnio 2 dalyje ir 27 straipsnyje nustatytas funkcijas;

10.5. atlieka Lietuvos Respublikos saugomų gyvūnų, augalų ir grybų rūšių įstatymo 3 straipsnio 3 ir 4 dalyse nustatytas funkcijas;

10.6. atlieka Lietuvos Respublikos laukinės gyvūnijos įstatymo 4 straipsnio 2 dalyje nustatytas funkcijas;

10.7. atlieka Lietuvos Respublikos laukinių augalų ir grybų įstatymo 4 straipsnio 2 dalyje nustatytas funkcijas;

10.8. atlieka Lietuvos Respublikos gyvūnų gerovės ir apsaugos įstatymo 3 straipsnio 3 dalyje nustatytas funkcijas;

10.9. atlieka Lietuvos Respublikos žuvininkystės įstatymo 3 straipsnio 1 dalies 2 ir 3 punktuose, 22 straipsnio 2 dalyje, 32 straipsnio 1 dalyje nustatytas funkcijas;

10.10. atlieka Lietuvos Respublikos medžioklės įstatymo 5 straipsnio 2 dalyje nustatytas funkcijas;

10.11. atlieka Lietuvos Respublikos miškų įstatymo 3 straipsnio 7 dalyje, 5 straipsnio 2 dalyje, 7 straipsnio 2 dalyje, 14 straipsnio 6 dalyje, 15 straipsnio 6 dalyje nustatytas funkcijas.

11. Aplinkos ministerija, siekdama Nuostatų 7.3 papunktyje nurodyto veiklos tikslo:

11.1. atlieka Lietuvos Respublikos teritorijų planavimo įstatymo 7 straipsnio 3 dalyje nustatytas funkcijas;

11.2. atlieka Lietuvos Respublikos architektūros įstatymo 15 straipsnio 1 dalyje nustatytas funkcijas;

11.3. atlieka Lietuvos Respublikos savivaldybių infrastruktūros plėtros įstatymo 3 straipsnyje nustatytas funkcijas;

11.4. rengia ir tvirtina normatyvinius statybos techninius reglamentus, statinio saugos ir paskirties dokumentus, metodines rekomendacijas, skirtas Lietuvos Respublikos teritorijų planavimo įstatymui ir Lietuvos Respublikos statybos įstatymui įgyvendinti ir taikyti;

11.5. reglamentuoja statybos produktų atitikties vertinimą ir pastatų energinio naudingumo sertifikavimą;

11.6. atlieka Lietuvos Respublikos neįgaliųjų socialinės integracijos įstatymo 11 straipsnio 2 dalyje nustatytas funkcijas;

11.7. formuoja teritorijų raidos nuostatas;

11.8. rengia Vyriausybei pasiūlymus dėl gyvenamųjų pastatų valdymo, priežiūros ir atnaujinimo (modernizavimo) – energijos sąnaudų mažinimo, reglamentavimo;

11.9. vykdo būsto strategijos ir programų įgyvendinimo priemones, būsto strategijos ir programų įgyvendinimo stebėseną;

11.10. teikia pasiūlymus dėl planavimo dokumentų, susijusių su energijos vartojimo efektyvumo didinimu.

12. Aplinkos ministerija, siekdama Nuostatų 7.4 papunktyje nurodyto veiklos tikslo:

12.1. nustato stichinių, katastrofinių meteorologinių ir hidrologinių reiškinių rodiklius;

12.2. koordinuoja Nacionalinio meteorologinio ir hidrologini stebėjimų tinklo plėtrą ir nustato reikalavimus meteorologijos bei vandens matavimo stotims.

13. Aplinkos ministerija, siekdama Nuostatų 7.5 papunktyje nurodyto veiklos tikslo:

13.1. teikia Vyriausybei pasiūlymus dėl žemės tvarkymo politikos krypčių;

13.2. koordinuoja žemės tvarkymo ir administravimo, žemės reformos, žemėtvarkos projektavimo, kraštovaizdžio išsaugojimo darbus, organizuoja šių darbų kontrolę, taip pat koordinuoja valstybinę žemės naudojimo kontrolę;

13.3. atlieka Lietuvos Respublikos nekilnojamojo turto kadastro įstatymo 4 straipsnio 4 dalyje nustatytas funkcijas;

13.4. nustato įrašų apie žemės sklypams taikomas specialiąsias žemės naudojimo sąlygas Nekilnojamojo turto kadastre ir Nekilnojamojo turto registre pakeitimo tvarką.

14. Aplinkos ministerija, siekdama Nuostatų 7.6 papunktyje nurodyto veiklos tikslo:

14.1. teikia Vyriausybei pasiūlymus dėl geodezijos, kartografijos, erdvinių duomenų rinkinių tvarkymo, Lietuvos erdvinės informacijos infrastruktūros plėtojimo politikos krypčių;

14.2. atlieka Lietuvos Respublikos geodezijos ir kartografijos įstatymo 9 straipsnio 1 dalyje, 19 straipsnio 7 dalyje, 24 straipsnio 5 dalyje, 27 straipsnio 1 dalyje nustatytas funkcijas;

14.3. atlieka institucijos, atsakingos už UNESCO Pasaulio paveldo sąraše esančio objekto – Struvės geodezinio lanko apsaugą, funkcijas.

15. Aplinkos ministerija taip pat atlieka šias funkcijas:

15.1. planuoja Europos Sąjungos ir kitos tarptautinės paramos lėšų panaudojimą, koordinuoja investicinių ir techninės paramos programų, projektų rengimą ir įgyvendinimą, atlieka Europos Sąjungos struktūrinių fondų ir Sanglaudos fondo tarpinės institucijos funkcijas teisės aktų nustatyta tvarka;

15.2. atlieka valstybės registrų, kadastrų ir informacinių sistemų valdytojo ir (ar) tvarkytojo funkcijas;

15.3. organizuoja Savivaldybių aplinkos apsaugos rėmimo specialiosios programos lėšų tikslinio naudojimo priežiūrą, paskirsto lėšas pavaldžioms biudžetinėms įstaigoms programoms vykdyti, tvirtina pavaldžių biudžetinių įstaigų programas, jų sąmatas, teisės aktų nustatyta tvarka administruoja aplinkos sektoriaus specialiąsias programas;

15.4. bendradarbiauja arba organizuoja bendradarbiavimą su užsienio valstybėmis, tarptautinėmis organizacijomis, užsienio valstybių diplomatinėmis atstovybėmis, kitomis institucijomis klausimais, kylančiais iš ministrui pavestų valdymo sričių;

15.5. rengia tarptautinių sutarčių ir tarptautinių tarpžinybinių susitarimų projektus arba organizuoja jų rengimą, juos vykdo arba organizuoją jų vykdymą;

15.6. koordinuoja ir organizuoja visuomenės švietimą ir informavimą aplinkos apsaugos klausimais;

15.7. koordinuoja ataskaitų apie Lietuvos aplinkos būklę rengimą ir platinimą;

15.8. organizuoja ir koordinuoja mokslinius tyrimus, taikomųjų mokslo programų, projektų ir inovacijų finansavimą, koordinuoja jų įgyvendinimą;

15.9. Vyriausybės pavedimu ministrui pavestose valdymo srityse atstovauja valstybei akcinėse bendrovėse ir uždarose akcinėse bendrovėse, įgyvendina viešųjų įstaigų dalininko ar savininko teises ir pareigas, taip pat valstybės įmonių savininko teises ir pareigas;

15.10. rengia ir derina Lietuvos Respublikos pozicijas Europos Sąjungos institucijose ir jų darbo organuose su ministrui pavestomis valdymo sritimis susijusiais klausimais, koordinuoja ir organizuoja valstybės institucijų ir įstaigų pozicijų Europos Sąjungos institucijose ir jų darbo organuose nagrinėjamais klausimais rengimą ir derinimą, koordinuoja ir organizuoja ministrui pavestose valdymo srityse atstovavimą Lietuvos interesams Europos Sąjungos institucijose ir jų darbo organuose;

15.11. kontroliuoja Aplinkos ministerijai pavaldžių įstaigų veiklą;

15.12. koordinuoja konvencijų, aplinkos ministrui priskirtose srityse, įgyvendinimą;

15.13. atlieka kitas įstatymuose,Vyriausybės nutarimuose ir kituose teisės aktuose nustatytas funkcijas.

III SKYRIUS

APLINKOS MINISTERIJOS TEISĖS

16. Aplinkos ministerija, siekdama jai nustatytų veiklos tikslų ir atlikdama jai priskirtas funkcijas, turi teisę:

16.1. nustatyta tvarka gauti iš valstybės ir savivaldybių institucijų ir įstaigų, kitų asmenų informaciją ir duomenis, reikalingus Aplinkos ministerijos funkcijoms atlikti;

16.2. pasitelkti valstybės ir savivaldybių institucijų ir įstaigų bei kitų asmenų atstovus ir specialistus, suderinus su jų vadovais, Aplinkos ministerijos sprendžiamoms problemoms nagrinėti;

16.3. sudaryti komisijas ir (ar) darbo grupes įstatymų, Vyriausybės nutarimų ir kitų teisės aktų Aplinkos ministerijos kompetencijos klausimais projektams rengti, skirti Aplinkos ministerijos atstovus dalyvauti kitų ministerijų komisijų ir (ar) darbo grupių veikloje, įstatymų nustatytais atvejais ir tvarka sudaryti komisijas, komitetus ir tarybas;

16.4. sudaryti susitarimus ir sutartis su Lietuvos Respublikos ir kitų valstybių fiziniais ir juridiniais asmenimis ar šių asmenų grupe, veikiančia pagal jungtinės veiklos sutartį;

16.5. teikti metodines rekomendacijas nepavaldiems subjektams;

16.6. gauti paramą šiuose Nuostatuose nustatytiems veiklos tikslams pasiekti ir funkcijoms įgyvendinti.

17. Aplinkos ministerija turi ir kitų teisių, kurias jai suteikia įstatymai, Vyriausybės nutarimai ir kiti teisės aktai.

IV SKYRIUS

APLINKOS MINISTERIJOS VEIKLOS ORGANIZAVIMAS

18. Aplinkos ministerijos veikla organizuojama vadovaujantis ministro patvirtintais strateginiais ir metiniais veiklos planais, kitais planavimo dokumentais.

19. Aplinkos ministerijos administracijos struktūrą tvirtina ministras.

20. Aplinkos ministerijai vadovauja ministras, kurio skyrimo, atleidimo, pavadavimo tvarką, pavaldumą ir atskaitomybę reglamentuoja atitinkamos Konstitucijos ir Lietuvos Respublikos vyriausybės įstatymo nuostatos.

21. Ministras vykdo Vyriausybės įstatymo 26 straipsnio 3 dalyje, kituose įstatymuose ir Vyriausybės nutarimuose nustatytas funkcijas.

22. Viceministrai yra ministrui atskaitingi ir jam tiesiogiai pavaldūs ministro politinio (asmeninio) pasitikėjimo valstybės tarnautojai, kurie atlieka Vyriausybės įstatymo 31 straipsnio 3 dalyje, kituose įstatymuose ir Vyriausybės nutarimuose nustatytas funkcijas. Viceministrai skiriami į pareigas ir atleidžiami iš jų Lietuvos Respublikos valstybės tarnybos įstatymo nustatyta tvarka. Jeigu vieno viceministro laikinai nėra, jo funkcijas arba dalį jų ministras paveda atlikti kitam (kitiems) viceministrui (viceministrams).

23. Aplinkos ministerijos kancleris yra ministrui atskaitingas ir jam tiesiogiai pavaldus ministro politinio (asmeninio) pasitikėjimo valstybės tarnautojas, Aplinkos ministerijos administracijos vadovas, kuris atlieka Vyriausybės įstatymo 311 straipsnio 2 ir 4 dalyse, kituose įstatymuose ir Vyriausybės nutarimuose nustatytas funkcijas. Aplinkos ministerijos kancleris skiriamas į pareigas ir atleidžiamas iš jų Lietuvos Respublikos valstybės tarnybos įstatymo nustatyta tvarka. Aplinkos ministerijos kanclerio pavadavimo tvarka nustatyta Vyriausybės įstatymo 311 straipsnio 3 dalyje.

24. Vyriausybės įstatymo 32 straipsnio nustatyta tvarka Aplinkos ministerijoje sudaroma kolegija – ministro patariamoji institucija.

25. Aplinkos ministerijos vidaus auditą atlieka Aplinkos ministerijos Centralizuoto vidaus audito skyrius.

V SKYRIUS

BAIGIAMOSIOS NUOSTATOS

26. Aplinkos ministerija reorganizuojama, pertvarkoma arba likviduojama Lietuvos Respublikos civilinio kodekso, Vyriausybės įstatymo, Lietuvos Respublikos biudžetinių įstaigų įstatymo nustatyta tvarka.

________________

Priedo pakeitimai:

Nr. 260, 2002-02-20, Žin., 2002, Nr. 20-766 (2002-02-27), i. k. 1021100NUTA00000260

Nr. 336, 2008-04-09, Žin., 2008, Nr. 46-1725 (2008-04-22), i. k. 1081100NUTA00000336

Nr. 1473, 2010-10-13, Žin., 2010, Nr. 125-6395 (2010-10-23), i. k. 1101100NUTA00001473

Nr. 1083, 2022-10-26, paskelbta TAR 2022-10-28, i. k. 2022-21945

Pakeitimai:

1.

Lietuvos Respublikos Vyriausybė, Nutarimas

Nr. 260, 2002-02-20, Žin., 2002, Nr. 20-766 (2002-02-27), i. k. 1021100NUTA00000260

Dėl Lietuvos Respublikos Vyriausybės 1998 m. rugsėjo 22 d. nutarimo Nr. 1138 "Dėl Lietuvos Respublikos aplinkos ministerijos nuostatų patvirtinimo" dalinio pakeitimo

2.

Lietuvos Respublikos Vyriausybė, Nutarimas

Nr. 903, 2002-06-13, Žin., 2002, Nr. 60-2464 (2002-06-19), i. k. 1021100NUTA00000903

Dėl Lietuvos Respublikos Vyriausybės 1998 m. rugsėjo 22 d. nutarimo Nr. 1138 "Dėl Lietuvos Respublikos aplinkos ministerijos nuostatų patvirtinimo" pakeitimo

3.

Lietuvos Respublikos Vyriausybė, Nutarimas

Nr. 106, 2003-01-28, Žin., 2003, Nr. 11-403 (2003-01-31), i. k. 1031100NUTA00000106

Dėl Lietuvos Respublikos Vyriausybės 1998 m. rugsėjo 22 d. nutarimo Nr. 1138 "Dėl Lietuvos Respublikos aplinkos ministerijos nuostatų patvirtinimo" pakeitimo

4.

Lietuvos Respublikos Vyriausybė, Nutarimas

Nr. 1093, 2003-08-28, Žin., 2003, Nr. 84-3834 (2003-09-03), i. k. 1031100NUTA00001093

Dėl Lietuvos Respublikos Vyriausybės 1998 m. rugsėjo 22 d. nutarimo Nr. 1138 "Dėl Lietuvos Respublikos aplinkos ministerijos nuostatų patvirtinimo" pakeitimo

5.

Lietuvos Respublikos Vyriausybė, Nutarimas

Nr. 938, 2004-08-11, Žin., 2004, Nr. 127-4564 (2004-08-14), i. k. 1041100NUTA00000938

Dėl Lietuvos Respublikos Vyriausybės 1998 m. rugsėjo 22 d. nutarimo Nr. 1138 "Dėl Lietuvos Respublikos aplinkos ministerijos nuostatų patvirtinimo" pakeitimo

6.

Lietuvos Respublikos Vyriausybė, Nutarimas

Nr. 1445, 2004-11-15, Žin., 2004, Nr. 167-6131 (2004-11-17), i. k. 1041100NUTA00001445

Dėl Lietuvos Respublikos Vyriausybės 1998 m. rugsėjo 22 d. nutarimo Nr. 1138 "Dėl Lietuvos Respublikos aplinkos ministerijos nuostatų patvirtinimo" pakeitimo

7.

Lietuvos Respublikos Vyriausybė, Nutarimas

Nr. 336, 2008-04-09, Žin., 2008, Nr. 46-1725 (2008-04-22), i. k. 1081100NUTA00000336

Dėl Lietuvos Respublikos Vyriausybės 1998 m. rugsėjo 22 d. nutarimo Nr. 1138 "Dėl Lietuvos Respublikos aplinkos ministerijos nuostatų patvirtinimo" pakeitimo

8.

Lietuvos Respublikos Vyriausybė, Nutarimas

Nr. 1359, 2008-12-24, Žin., 2008, Nr. 150-6092 (2008-12-31), i. k. 1081100NUTA00001359

Dėl Lietuvos Respublikos Vyriausybės 1998 m. rugsėjo 22 d. nutarimo Nr. 1138 "Dėl Lietuvos Respublikos aplinkos ministerijos nuostatų patvirtinimo" pakeitimo

9.

Lietuvos Respublikos Vyriausybė, Nutarimas

Nr. 456, 2009-05-20, Žin., 2009, Nr. 62-2485 (2009-05-28), i. k. 1091100NUTA00000456

Dėl Lietuvos Respublikos Vyriausybės 1998 m. rugsėjo 22 d. nutarimo Nr. 1138 "Dėl Lietuvos Respublikos aplinkos ministerijos nuostatų patvirtinimo" pakeitimo

10.

Lietuvos Respublikos Vyriausybė, Nutarimas

Nr. 1473, 2010-10-13, Žin., 2010, Nr. 125-6395 (2010-10-23), i. k. 1101100NUTA00001473

Dėl Lietuvos Respublikos Vyriausybės 1998 m. rugsėjo 22 d. nutarimo Nr. 1138 "Dėl Lietuvos Respublikos aplinkos ministerijos nuostatų patvirtinimo" pakeitimo

11.

Lietuvos Respublikos Vyriausybė, Nutarimas

Nr. 677, 2011-06-08, Žin., 2011, Nr. 71-3422 (2011-06-11), i. k. 1111100NUTA00000677

Dėl Lietuvos Respublikos Vyriausybės 1998 m. rugsėjo 22 d. nutarimo Nr. 1138 "Dėl Lietuvos Respublikos aplinkos ministerijos nuostatų patvirtinimo" pakeitimo

12.

Lietuvos Respublikos Vyriausybė, Nutarimas

Nr. 1150, 2011-10-05, Žin., 2011, Nr. 121-5723 (2011-10-08), i. k. 1111100NUTA00001150

Dėl Lietuvos Respublikos Vyriausybės 1998 m. rugsėjo 22 d. nutarimo Nr. 1138 "Dėl Lietuvos Respublikos aplinkos ministerijos nuostatų patvirtinimo" pakeitimo

13.

Lietuvos Respublikos Vyriausybė, Nutarimas

Nr. 1527, 2011-12-28, Žin., 2011, Nr. 164-7811 (2011-12-31), i. k. 1111100NUTA00001527

Dėl Lietuvos Respublikos Vyriausybės 1998 m. rugsėjo 22 d. nutarimo Nr. 1138 "Dėl Lietuvos Respublikos aplinkos ministerijos nuostatų patvirtinimo" pakeitimo

14.

Lietuvos Respublikos Vyriausybė, Nutarimas

Nr. 286, 2012-03-14, Žin., 2012, Nr. 33-1560 (2012-03-17), i. k. 1121100NUTA00000286

Dėl Lietuvos Respublikos Vyriausybės 1998 m. rugsėjo 22 d. nutarimo Nr. 1138 "Dėl Lietuvos Respublikos aplinkos ministerijos nuostatų patvirtinimo" pakeitimo

15.

Lietuvos Respublikos Vyriausybė, Nutarimas

Nr. 541, 2013-06-12, Žin., 2013, Nr. 65-3253 (2013-06-20), i. k. 1131100NUTA00000541

Dėl Lietuvos Respublikos Vyriausybės 1998 m. rugsėjo 22 d. nutarimo Nr. 1138 "Dėl Lietuvos Respublikos aplinkos ministerijos nuostatų patvirtinimo" pakeitimo

16.

Lietuvos Respublikos Vyriausybė, Nutarimas

Nr. 1225, 2014-11-05, paskelbta TAR 2014-11-10, i. k. 2014-16411

Dėl Lietuvos Respublikos Vyriausybės 1998 m. rugsėjo 22 d. nutarimo Nr. 1138 „Dėl Lietuvos Respublikos aplinkos ministerijos nuostatų patvirtinimo“ pakeitimo

17.

Lietuvos Respublikos Vyriausybė, Nutarimas

Nr. 827, 2015-08-05, paskelbta TAR 2015-08-11, i. k. 2015-12204

Dėl Lietuvos Respublikos Vyriausybės 1998 m. rugsėjo 22 d. nutarimo Nr. 1138 „Dėl Lietuvos Respublikos aplinkos ministerijos nuostatų patvirtinimo“ pakeitimo

18.

Lietuvos Respublikos Vyriausybė, Nutarimas

Nr. 352, 2018-04-09, paskelbta TAR 2018-04-13, i. k. 2018-06041

Dėl Lietuvos Respublikos Vyriausybės 1998 m. rugsėjo 22 d. nutarimo Nr. 1138 „Dėl Lietuvos Respublikos aplinkos ministerijos nuostatų patvirtinimo“ pakeitimo

19.

Lietuvos Respublikos Vyriausybė, Nutarimas

Nr. 702, 2019-07-10, paskelbta TAR 2019-07-15, i. k. 2019-11609

Dėl Lietuvos Respublikos Vyriausybės 1998 m. rugsėjo 22 d. nutarimo Nr. 1138 „Dėl Lietuvos Respublikos aplinkos ministerijos nuostatų patvirtinimo“ pakeitimo

20.

Lietuvos Respublikos Vyriausybė, Nutarimas

Nr. 1412, 2020-12-09, paskelbta TAR 2020-12-10, i. k. 2020-26902

Dėl Lietuvos Respublikos Vyriausybės 1998 m. rugsėjo 22 d. nutarimo Nr. 1138 „Dėl Lietuvos Respublikos aplinkos ministerijos nuostatų patvirtinimo” pakeitimo

21.

Lietuvos Respublikos Vyriausybė, Nutarimas

Nr. 1083, 2022-10-26, paskelbta TAR 2022-10-28, i. k. 2022-21945

Dėl Lietuvos Respublikos Vyriausybės 1998 m. rugsėjo 22 d. nutarimo Nr. 1138 „Dėl Lietuvos Respublikos aplinkos ministerijos nuostatų patvirtinimo“ pakeitimo